R86,2 mjd. se besteding kry kruisie onder Gordhan | Netwerk24
Deur Khulekani Magubane, Fin24 09 Oktober 2019 10:33
Die onreëlmatige besteding van die staatsondernemings wat onder die departement van openbare ondernemings se toesig is, het van R31,4 miljard tot R86,2 miljard in die afgelope boekjaar gestyg.
Die departement wat openbare ondernemings onder leiding van Pravin Gordhan sedert begin verlede jaar, het self ’n skoon oudit van die ouditeur-generaal vir die jongste boekjaar gekry.
Dié inligting is Dinsdag deur die ouditeur-generaal met die parlement se portefeuljekomitee oor openbare ondernemings gedeel.
Die departement wat onder leiding van Pravin Gordhan is sedert einde Februarie verlede jaar, het self egter ’n skoon oudit van die ouditeur-generaal vir die boekjaar tot einde Maart 2019 gekry.
Die parlement het verlede week van Gordhan gehoor dat SAL se jaarverslag weer die spertyd gaan mis.
Yolisa Ndikandika, ’n amptenaar van die ouditeur-generaal, het aan die komitee gesê die staatsondernemings onder die departement is in verskillende fases van hul reis na optimale finansiële gesondheid.
“Eskom het ’n gekwalifiseerde ouditmening gekry soos in die vorige boekjaar weens al die onreëlmatige, vrugtelose en verkwistende besteding wat nie bevestig kon word nie. Sommige van die bevindinge in die vorige boekjaar deur die ouditeur-generaal is nie voldoende gehanteer nie,” het Ndikandika gesê.
Transnet het weer ’n gekwalifiseerde ouditmening gekry weens die inligting oor sy onreëlmatige besteding in sy finansiële state wat ook onvolledig is.
Safcol het ook ’n gekwalifiseerde ouditmening gekry oor onreëlmatige besteding omdat hy nie voldoende stelsels het om dié besteding te identifiseer en daaroor verslag te doen nie.
Volgens Ndikandika het Denel se finansiële state ook nie verbeter nie weens die onvoldoende regstelling van die gekwalifiseerde ouditmening wat verlede jaar gekry is. – Fin24
Meer oor: Departement Van Openbare Ondernemings | Pravin Gordhan | Jaarverslag | Wanbesteding | Onreëlmatige Besteding